**A Concorde Értékpapír Zrt. tájékoztatása Üzletszabályzatának és Kondíciós Listájának 2015. szeptember 8. napjától hatályos módosulásáról**

A Concorde Értékpapír Zrt. (1120 Budapest, Alkotás utca 50.) közzéteszi, hogy **2015. szeptember 8.** napjával módosítja Üzletszabályzatát és Kondíciós Listáját.

**A főbb üzletszabályzati módosítások az alábbiak:**

1. A Concorde módosította az Internetes Kereskedési Rendszerére, a ConcordeTrader-re és az azon online platform(ok)ra vonatkozó szabályzását, amelyek elérhetőségéhez a Concorde lehetőséget biztosít a ConcordeTrader-en keresztül. (A.XIX.7. és 8. üzletszabályzati pontok) Ennek keretében pontosításra került különösen a ConcordeTrader szolgáltatás és a ConcordeTrader kereskedési rendszer meghatározása, valamint az egyes online platformokra vonatkozó feltételek. E szabályozás keretében kibővültek a pozíciózárási, likvidálási szabályok (A.XIX.8.15), az egyes kockázatok feltárására vonatkozó rendelkezések (A.XIX.8.17.), valamint az egyéb tájékoztatások (A.XIX.8.18.)

Ezen módosított szabályozással összefüggésben az üzletszabályzat CFD-kre vonatkozó rendelkezései is módosításra kerültek, tekintettel az egyes online platformokon elérhető CFD-kre vonatkozó ügyletkötések eltérő feltételeire. (Üzletszabályzat B.II.6. pont)

2. A magánszemélyek adósságrendezési eljárásával kapcsolatosan, amelyet a 2015. évi CV. törvény szabályoz, kibővültek az ügyfél tájékoztatási kötelezettségére vonatkozó rendelkezések (Üzletszabályzat A.XI.6.10. pontja), valamint a likvidálási szabályok (A.XVII.8. üzletszabályzati pont).

3. Értékpapírtitok, befektetővédelmi és panaszkezelési szabályozás: a hatályos jogszabályi rendelkezéseknek megfelelően módosításra kerültek a rendelkezések (A.XXII.2., A.XXI.2., XXIII.)

**A főbb Kondíciós Lista módosítások az alábbiak:**

1. Módosultak a CFD kereskedés díjai

2. A forgalmazott alapok listája kibővült az újonnan forgalmazott alapokkal

3. Módosultak egyes tranzakciós díjaink (utalási díj, transzferköltség)

Amennyiben bármilyen kérdésük felmerül, munkatársaink készséggel állnak rendelkezésükre. A módosított üzletszabályzat és mellékletei, valamint a módosított Kondíciós Lista 2015. szeptember 7. napjától elérhetőek a Concorde ügyfélszolgálatán és a Concorde internetes oldalain, valamint rendelkezésre állnak a Concorde ügynökhálózatában.

**Concorde Értékpapír Zrt.**